armvectores/hy_wikipedia_2023 huggingface dataset:
Հայրենիք (թերթ, Բոստոն)

Անվան այլ կիրառումների համար տե՛ս՝ Հայրենիք (այլ կիրառումներ)Հայրենիք, գրական, հասարակական, քաղաքական շաբաթաթերթ, երկօրյա, ապա՝ օրաթերթ։ Դաշնակցություն կուսակցության թերթը։ Լույս է տեսել 1899 թվականից, Watertown-ում Բոստոնի մոտ։
Լույս է տեսնում 1899 թ․-ից (1899-1900-ը՝ Նյու Յորքում, 1900 թ․-ից Ուոթերթաունում), մինչև 1913 թ․-ը՝ շաբաթաթերթ, 1913-1915-ին երկօրյա, 1915 թ․-ի դեկտեմբերից՝ օրաթերթ։
Առաջին խմբագիր՝ Թ. Չարշավճյան, այնուհետև, տարբեր տարիներ խմբագրել են՝ Մ. Մինասյան, Ա. Վռամյան, Արամ Աշոտ (Ս. Մինասյան), Ն. Թաշճյան, Սիամանթո, Հ. Չագմաքճյան, Սիմոն Վրացյան, Մ. Համբարձումյան, Մ. Օզանյան, Ս. Չթճյան, Ն. Տեստեգյուլ և Մ. Վերածին, Ռ. Դարբինյան, Գ. Մխիթարյան, Վ. Վալադյան, Վ. Ահարոնյան, Խ. Ներսեսյան, Մ. Թեոլեոլյան, Ե. Խաթանասյան, Ա. Բաղդոյան, Օ. Պալյան, Գ. Տոնապետյան, Վ. Բրուտյան։
Հրապարակել է նյութեր Հայ Հեղափոխական Դաշնակցություն կուսակցության և նրա կազմակերպությունների գործունեության մասին, պաշտոնական փաստաթղթեր։ Լայնորեն է լուսաբանել է հայկական հարցը՝ դրա զարգացման բոլոր շրջաններում, արևմտահայերի դրությունը, հայ ժողովրդի ազգային-ազատագրական պայքարը թուրքական բռնապետության դեմ։
«Հայրենիք»-ի համարներում հրապարակված են բազմաթիվ վավերագրեր, ականատեսների վկայություններ, հուշագրություններ 1915-1923 թվականների ցեղասպանության վերաբերյալ։ Թերթը լուսաբանում է հայկական սփյուռքի, ԱՄՆ-ի հայ համայնքի կյանքը, հանդես գալիս հանուն սփյուռքահայ ուժերի համախմբման, հայ ինքնության պահպանման, նորաստեղծ անկախ Հայաստանին աջակցելու և սատարելու։
Շամրախ

Շամրախ, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից 37 կմ հյուսիս, Խորգոմ գետի ակունքում, սարավանդի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոնսուեգրա

Կոնսուեգրա (իսպ․՝ Consuegra), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա կազմի մեջ։ Մունիցիպալիտետը գտնվում է Կամպո դե Սան Խուան շրջանի կազմում։ Տարածքը զբաղեցնում է 358 կմ²։ Բնակչությունը 10945 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 62 կմ։


== Նկարներ ==

		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Consuegra Medieval Archived 2014-10-26 at the Wayback Machine.
Բերնարդ Քինգ

Բերնարդ Քինգ (անգլ.՝ Bernard King, դեկտեմբերի 4, 1956(1956-12-04), Բրուքլին, Նյու Յորք, Նյու Յորք, ԱՄՆ), ամերիկացի պրոֆեսիոնալ բասկետբոլիստ։ 2013 թվականից Բասկետբոլի փառքի սրահի անդամ։


== Վաղ տարիներ ==
Ծնվել է 1956 թվականի դեկտեմբերի 4-ին Նյու Յորք նահանգի Բրուքլին քաղաքում։ Սովորել է Ֆորթ Համիլթոնի դպրոցում, որտեղ հանդես է եկել տեղի բասկետբոլային ակումբի կազմում։


== Կենսագրություն ==
Խաղացել է թեթև հարձակվողի դիրքում։ Սովորել է Թենեսիի համալսարանում։ 1977 թվականի NBA դրաֆթի ժամանակ ընտրվել է «Նյու Յորք Նեթս» (դրաֆթից մեկ ամիս անց ակումբը տեղափոխվել է Նյու Ջերսի)։ Հետագայում հանդես է եկել «Յութա Ջազ», «Գոլդեն Սթեյթ Ուորիորս», «Նյու Յորք Նիքս» և «Վաշինգտոն Բուլեթս» ակումբների կազմում։ NBA-ում, ընդհանուր առմամբ, անցկացրել է 14 մրցաշրջան։ Քինգը դարձել է 1984-85 թվականների մրցաշրջանի NBA պարբերական առաջնության միավորների քանակով առաջնորդ։ Չորս անգամ մասնակցել է NBA բոլոր աստղերի խաղին, չորս անգամ ընդգրկվել է NBA բոլոր աստղերի հավաքականի կազմում (1984 և 1985, առաջին հավաքական, 1982, երկրորդ հավաքական, 1991, երրորդ հավաքական)։ 1975-1977 թվականներին ճանաչվել է SEC կոնֆերենցիայի տարվա բասկետբոլիստ։ 1977 թվականին ընդգրկվել է NCAA առաջին համաամերկյան հավաքականի կազմում, ինչպես նաև մեկ անգամ NCAA երկրորդ համաամերկյան հավաքականի կազմում (1976)։ NBA կարիերայի ընթացքում, ընդհանուր առմամբ, խաղացել է 874 խաղ, որոնց ժամանակ հավաքել է 19 655 միավոր (22,5 մ/խ), կատարել 5060 անդրադարձ, 2863 փոխանցում, 866 խլում և 230 բլոկշոտ։
2013 թվականի սեպտեմբերի 8-ին Բերնարդ Քինգի անունը տեղ է գտել Բասկետբոլի փառքի սրահում։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Կենսագրությունը ԲԱԱ-ի կայքում(անգլ.)
Էջը Բասկետբոլի փառքի սրահում(անգլ.)
Կոստինո-Բիստրյանսկի

Կոստինո-Բիստրյանսկի (ռուս.՝ Костино-Быстрянский), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Կոստինո-Բիստրյանսկի գյուղական համայնքի կազմի մեջ։ 
2010 թ. տվյալներով Բնակչությունը կազմում է 1317 մարդ։
Սուրեն Կլորիկյան

Սուրեն Խորենի Կլորիկյան (1907 կամ դեկտեմբերի 12, 1907(1907-12-12), Օրդու, Տրապիզոնի վիլայեթ, Օսմանյան կայսրություն - անհայտ), լեռնային ինժեներ-մեքենաշինարար։ Տեխնիկական գիտությունների դոկտոր (1975), պրոֆեսոր (1976), ՌՍՖՍՀ գիտության և տեխնիկայի վաստակավոր գործիչ։ ԽՄԿԿ անդամ 1951 թվականից։


== Կենսագրություն ==
Ավարտել է Մոսկվայի լեռնային ինստուտը (1934)։ 1946-1948 թվականներին եղել է Մոսկվայի պետական ածխային մեքենաշինարարական ինստիտուտի գլխավոր կոնստրուկտորը, 1949-1958 թվականներին՝ գլխավոր ինժեները, 1958-1970 թվականներին՝ տնօրենը։
1971 թվականից ածխարդյունաբերության ղեկավար աշխատողների և մասնագետների որակավորման բարձրացման ինստիտուտում ամբիոնի վարիչ է։ Աշխատանքները վերաբերում են ածխարդյունահանման մեքենայացման հարցերին։


== Պարգևներ ==
Արժանացել է ԽՍՀՄ պետական մրցանակների (1947, 1952, 1968)։ Պարգևատրվել է Լենինի շքանշանով։
Լուգովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ Լուգովկա (այլ կիրառումներ)Լուգովկա (ուկրաիներեն՝ Лугівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Լուգովկա գյուղում բնակվում էր 439 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1879

1879 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1879 թվականն է, 
XIX դարի 79-րդ տարին։


== Դեպքեր ==
Քաղաքագլխի պաշտոնի հիմնում Երևանում


== Ծնունդներ ==
Մարտի 10 - Յակով Վասերման, գերմանացի գրող
Գեորգի Սոկոլովսկի, ], պրոֆեսիոնալ հեղափոխական մանկավարժ, Երևանի բոլշևիկյան կազմակերպության հիմնադիր անդամներից
Հունիսի 24 - Ագրիպինա Վագանովա, խորհրդային բալետի արտիստուհի, բալետմայստեր և մանկավարժ
Արշավիր Մելիքյան, պրոֆեսիոնալ հեղափոխական, հրապարակախոս
Մարտի 14 Ալբերտ Այնշտայն, տեսական ֆիզիկոս, զարգացրեց հարաբերականության ընդհանուր տեսությունը՝ Ֆիզիկայի երկու հիմնասյուներից մեկը։
Արամ Մանուկյան (ՀՅԴ), պետական, հասարակական գործիչ, Հայոց նորագույն պետականության հիմնադիր
Լեոնիդ Մանդելշտամ, խորհրդային ֆիզիկոս։ ԽՍՀՄ ԳԱ ակադեմիկոս (1929), Մոսկվայի համալսարանի պրոֆեսոր (1925)։
Ապրիլի 14 Վահրամ Գայֆեճյան, հայ նկարիչ
Հունիս 7 Արշակ Ալպոյաճյան, բանասեր և հայագետ (վ. 1962)
Հունիս 23 Ստեփան Ղամբարյան, հայ քիմիկոս (վ. 1948)
Օգոստոս 9- Սմբատ Մելիք-Ստեփանյան, հայ ազգային-հասարակական, քաղաքական, տնտեսական գործիչ (վ. 1940)
Հոկտեմբեր 9 - Մաքս Լաուե, գերմանացի ֆիզիկոս (վ. 1960)
Դեկտեմբերի 26 - Արմեն Տիգրանյան, հայ երգահան (վ.1950)
Արամ Մանուկյան, հայ պետական, հասարակական գործիչ, Հայ Հեղափոխական Դաշնակցություն կուսակցության անդամ (վ.1919)


== Մահեր ==
Հունվարի 1 - Սիրիլո Անտոնիո Ռիվարոլա, փաստաբան և պարագվայական քաղաքական գործիչ, երկրի նախագահ Պարագվայի պատերազմից հետո՝ եռապետության շրջանում, 1869 թ.օգոստոսի 18-ից 1870 թ. օգոստոսի 31-ը, իսկ դրանից հետո սահմանադրական նախագահ 1870 թ. սեպտեմբերի 1-ից 1871 թ. նոյեմբերի 15-ը, երբ նա հրաժարական տվեց բազմաթիվ բողոքի ցույցերի ու անկարգությունների պատճառով
Հունվարի 21 - Լյուբեն Կարավելով, բուլղար գրող, հրապարակախոս, հասարակական-քաղաքական գործիչ
Հովհաննես Քոլոզյան, հայագետ, պատմաբան, մանկավարժ, կղերապահպանողական հոսանքի պարագլուխը Վասպուրականում
Բայթալո

Բայթալո (վրաց.՝ ბაითალო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 350 մետր բարձրության վրա։ Շրջկենտրոն Մառնեուլից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 329 մարդ։


== Ծանոթագրություններ ==
Կվիտկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ԿվիտկաԿվիտկա (ուկրաիներեն՝ Квітка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Կվիտկա գյուղում բնակվում էր 258 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերեժոկ (գյուղ, Տուրկայի շրջան)

Անվան այլ կիրառումների համար տե՛ս՝ Բերեժոկ (այլ կիրառումներ)Բերեժոկ (ուկրաիներեն՝ Бережо́к), գյուղ Ուկրաինայի Լվովի մարզի Տուրկայի շրջանում։
2001 թվականի տվյալներով Բերեժոկ գյուղում բնակվում էր 234 մարդ։ Բնակչության խտությունը կազմում էր 292,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պաուլ Հյում

Պաուլ Չենդլեր Հյումը (դեկտեմբերի 13, 1915(1915-12-13), Չիկագո, Իլինոյս, ԱՄՆ - նոյեմբերի 27, 2001(2001-11-27)),  1946-1982 թվականներին «Վաշինգտոն փոստ»-ի երաժշտական խմբագիրն էր։


== Կարիերա ==
Փոստում՝ որպես երաժշտության խմբագիրի դերից զատ Հյումը հյուրընկալել է Վաշինգտոնում WGMS ռադիոյով դասական երաժշտության երկարատև հաղորդմանը, և հյուր է եղել որպես Նյու Յորքի Մետրոպոլիտեն օպերայի միջնորդական հեռարձակումների հյուրերի մեկնաբան։ Նա նաև 1950-1977 թվականներին եղել է երաժշտության պրոֆեսոր Ջորջթաունի համալսարանում և  1975-1983 թվականներին Ելի համալսարանի երաժշտության կոլեկտիվ պրոֆեսոր։ Հյումը եղել է Համալսարանի դասախոսների ամերիկյան ասոցիացիայի, Երաժշտական քննադատների ասոցիացիայի և տիեզերական ակումբի անդամ։ Նա 1977 թվականին ստացել է «Peabody մրցանակ» երաժշտական քննադատության ոլորտում իր առանձնահատուկ նվաճումների համար և ստացել պատվավոր աստիճաններ Թիելի քոլեջից, Ռոզարի քոլեջից և Ջորջթաունի համալսարանից։ Բացի այդ, նա հրատարակել է մի քանի գրքեր, այդ թվում՝ «Կաթոլիկ եկեղեցու երաժշտություն» (1956), որտեղ նա ներկայացնում է Վերդիի կենսագրությունը և իրեն` որպես բողոքականությունից կաթոլիկ կրոնափոխ եղած (1977):


== Մրցանակներ և շքանշաններ ==
Ի պատիվ Հյումի ամերիկյան երաժշտության վրա ունեցած մեծ ազդեցության, 1979 թվականի հոկտեմբերի 20-ին նրան շնորհվեց Փենսիլվանիայի հեղինակավոր համալսարանի «Glee Club Merit» մրցանակային պարգևը, որը ստեղծվել է 1964 թվականին։ Այս մրցանակը նպատակ ուներ «յուրաքանչյուր տարի գնահատանքի հռչակագիր բերել այն անհատին, որը նշանակալի ներդրում է ունեցել երաժշտության աշխարհում և օգնել է ստեղծել այնպիսի մթնոլորտ, որում մեր տաղանդները կարող են գտնել հիմնավոր արտահայտում»։


== Թրումանի հետ պատահած դեպքը ==
Հյումն առավել հայտնի է դարձել 1950 թվականի դեկտեմբերին ստեղծած իր քննադատական ​​ակնարկով, Մարգարետ Թրումանի համերգով և այն խայտառակ նամակով, որը նա հետագայում ստացավ իր հորից՝ Նախագահ Հարի Ս. Թրումանից։ Թրումանը Հյումին անվանել է «չորս չարիքով վարձատրվող ութ չարիք ունեցող մարդ»։ Այնուհետև նա հորն ասաց.

Ինձ թվում է, որ դուք հիասթափված ծեր մարդ եք, ով ցանկանում է հաջողակ լինել։ Երբ դուք գրում եք այնպես թռուցիկ, ինչպիսին որ գրել եք թղթի հետևի մասում և դրա համար աշխատանք եք կտարում, վճռականորեն ցույց է տալիս, որ դուրս եք գալիս ճառագայթից, և ձեր չարիքներից առնվազն չորսը գտնվում են աշխատանքի մեջ։
Մի օր հույս ունեմ հանդիպել ձեզ։ Երբ դա տեղի ունենա, ձեզ հարկավոր է նոր քիթ, շատ տավարի սթեյք սև աչքեր ունենալու համար, և, երևի, աջակից։
 Փողոցային Վեսթբրուք Փեգլերը ձեր կողքին ջենթլմեն է։ Հուսով եմ, որ դուք ընդունելու եք այդ հայտարարությունը որպես ավելի վատ վիրավորանք, քան ձեր նախնիների վրա արտացոլումը:Թրումանին շատերը քննադատեցին նամակի համար։ Սակայն նա նշեց, որ այն գրել է որպես սիրող հայր և ոչ թե որպես նախագահ։ Տարիներ անց, Հյումն ու Թրումանը հանդիպեցին, երբ Հյումն այցելություն կատարեց Թրումանի նախագահական գրադարան։ Այնտեղ Թրումանը ցույց տվեց Հյումին գրադարանի շրջակայքը, որը հետագայում Հյումն անվանեց որպես «հիանալի այց»։


== Ծանոթագրություններ ==
19

Անվան այլ կիրառումների համար տե՛ս՝ 19 (այլ կիրառումներ)Այս հոդվածը 19 թվականի մասին է։ Տես նաև 19 թվի մասին հոդվածը։
19 թվական, ոչ նահանջ տարի, որն, ըստ Գրիգորյան օրացույցի, սկսվում է երեքշաբթի օրը։ Այն մեր թվարկության 19-րդ տարին է, 1-ին հազարամյակի 19-րդ տարին, 1-ին դարի 19-րդ տարին, 1-ին դարի 2-րդ տասնամյակի 9-րդ տարին, 10-ական թվականների 9-րդ տարին։


== Դեպքեր ==


== Ծնունդներ ==


== Մահեր ==
Կրասնովիդովո (գյուղ, Իստրինսկի շրջան)

Անվան այլ կիրառումների համար տե՛ս՝ ԿրասնովիդովոԿրասնովիդովո (ռուս.՝ Красновидово), գյուղ Ռուսաստանի Մոսկվայի մարզի Իստրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4928) Վերմեր

(4928) Վերմեր (անգլ.՝ Vermeer), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 21-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,147334 ա. մ., առավելագույնը մոտենում է 1,7407 ա. մ. հեռավորության վրա և հեռանում 2,5539 ա. մ.։ Արեգակի շուրջ մեկ ամբողջական պտույտ է կատարում 1149,34 երկրային օրվա ընթացքում, իր ուղեծրով շարժվելով միջինում 0,313224 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4928) Վերմեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջերոզա

Ջերոզա (իտալ․՝ Gerosa), կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 383 մարդ (2008 թվականի տվյալներով)։ Բնակչության խտությունը 38 մարդ/կմ²։ Տարածքը՝ 10 կմ²։ Փոստային ինդեքս՝ 24010։ Հեռախոսային կոդ՝ 0345։
Կոմունայի հովանավորն է Տիրոջ սուրբ կենարար Խաչը։ Տոնը նշվում է հոկտեմբերի 14-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0345 90000


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սինդիյա

Սինդիյա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բիթլիս գետի աջ կողմում, Սղերդ քաղաքից 15-16 կմ արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Կլարկ Գրեգ

Կլարկ Գրեգ (անգլ.՝ Clark Gregg, ապրիլի 2, 1962(1962-04-02), Բոստոն, ԱՄՆ), ամերիկացի դերասան, ռեժիսոր և սցենարիստ։ Հայտնի է հատկապես «Մարվել»-ի կինոտիեզերքի ֆիլմերում Ֆիլ Կոլսոնի դերով։


== Վաղ տարիներ ==
Կլարկ Գրեգը ծնվել է Մասաչուսեթս նահանգի Բոստոն քաղաքում։ Նրա հայրը՝ Բոբ Գրեգը, եպիսկոպոսական եկեղեցում եղել է հոգևորական։ Նա մեծացել է Չեպել Հիլում, Հյուսիսային Կարոլինա ։
Որոշ ժամանակ Կլարկը եղել է Օհայոյի Ուեսլիան համալսարանի ուսանող, իսկ հետո սովորել է Նյու Յորքի համալսարանի «Արվեստների Թիշչ դպրոցում» և ստացել կերպարվեստի բակալավրի աստիճան 1986 թվականին։   


== Գործունեություն ==
Գործունեության սկզբում Գրեգը հիմնականում նկարահանվել է երկրորդական պլանի դերերում, ինչպես նաև տարբեր հեռուստատեսային աշխատանքների և սերիալների էպիզոդիկ դերերում։ Սակայն այս աշխատանքների թվում կային նաև հայտնի ֆիլմեր, ինչպիսիք էին՝ «Գիրուկը և երեխան»,«Ուղիղ և իրական սպառնալիք», «Մագնոլիա», ինչպես նաև «Հին Քրիստինի նոր արկածները», «Կանոն և կարգ», «Սեքսը մեծ քաղաքում» սերիալներում։ 2000 թվականին նա գրել է «Ինչ է թաքցնում սուտը» ֆիլմի սցենարը։
Որպես ռեժիսոր՝ նա առաջին անգամ հանդես է եկել 2008 թվականին, երբ նկարահանել է «Շնչահեղձություն» ֆիլմը՝ ըստ հյուսիսամերիկացի գրող Չակ Պալանիկի համանուն վեպի։
Գրեգին մեծ հեղինակություն է բերել Ֆիլ Կոլսոնի դերը Marvel Studios ընկերության Marvel կինեմատոգրաֆիական տիեզերքում  («Երկաթե-մարդը» 2008 թվականին, «Երկաթե մարդը 2» 2010 թվականին, «Թոր» 2011 թվականին և «Վրիժառուները» 2012 թվականին), ինչպես նաև Мarvel animation ստուդիայի «Կատարյալ Սարդ-մարդը» մուլտսերիալում։ Այս դերով նա նաև հանդես է եկել «Վ.Ա.Հ.Ա.Ն. գործակալները» հեռուստասերիալում, որտեղ հանդես է եկել գլխավոր հերոսի դերում։ 2019 թվականին Գրեգը վերադարձել է մեծ էկրաններին «Կապիտան Մարվել» ֆիլմում Կոլսոնի դերով։


== Անձնական կյանքը ==
Գրեգը ամուսնացել է Ջենիֆեր Գրեյի հետ։ Զույգը ունի մեկ երեխա, որի անունը Ստելլա է։


== Ֆիլմագրություն ==


== Ծանոթագրություն ==
Ղրիմի Ինքնավար Հանրապետություն

Ղրիմի Ինքնավար Հանրապետություն (ուկրաիներեն՝ Автономна Республіка Крим, ռուս.՝ Автономная Республика Крым, Ղրիմի թաթարերեն՝ Qırım Muhtar Cumhuriyeti), ՂԻՀ (ուկրաիներեն՝ АРК, ռուս.՝ АРК, Ղրիմի թաթարերեն՝ QMC), դե յուրե ինքնավար հանրապետություն էր Ուկրաինայի կազմի մեջ տեղաբաշխված Ղրիմ թերակղզու մեծ մասի վրա։ Ունի Ռուսաստանի հետ ծովային սահման արևելքում։
ՂԻՀ-ի կազմի մեջ չի մտնում թերակղզու հարավարևմտյան մասը, որը ենթարկվում է Սևաստոպոլի քաղաքային խորհրդին, որը հանդիսանում է առանձին համապետական ենթակայության միավոր, և Արբատյան ցամաքալեզվակի հյուսիսային մասը, որը մտնում է Խերսոնի մարզի մեջ։


== Պատմություն ==
1921 թվականի հոկտեմբերի 18-ին Տավրիչեսկի գուբերնիայի մի մասից ձևավորվեց Ղրիմյան ԻԽՍՀ-ն։ 1945 թվականի հունիսի 30-ին այն դարձավ ՌԽՖՍՀ կազմում Ղրիմի մարզ։ 1948 թվականին Սևաստոպոլ քաղաքը առանձնացվեց, որպես հանրապետական նշանակության քաղաք։ 1954 թվականից ՈւԽՍՀ-ի կազմի մեջ։ 1991 թվականի փետրվարի 12-ին վերականգնվեց Ղրիմյան ԻԽՍՀ-ն։
Ղրիմի տարածքը պատմության ընթացքում բազմաթիվ անգամներ գրավվել է և վերահսկվել տարբեր պետությունների կողմից։ Իր պատմության ընթացքում այն վերահսկվել է կիմերացիների, հույների, սկյութերի, գոթերի, հունների, բուլղարների, խազարների կողմից, և մտել է Կիևյան Ռուսիայի, Բյուզանդական կայսրության, Կիպչակների պետության, Օսմանյան կայսրության, Ոսկե հորդայի թաթարների պետության և Մոնղոլների ենթակայության տակ։ 13-րդ դարում այն մասնակիորեն ենթարկվում էր Վենետիկի և Գենուայի հանրապետություններին, նրանցից հետո Ղրիմը ղեկավարում էին Ղրիմի խանությունը և Օսմանական կայսրությունը 15-18-րդ դարերում, Ռուսական կայսրության կողմից 18-20-րդ դարերում, և ի վերջո մինչև Ուկրաինայի կազմի մեջ մտնելը, այն հանդիսանում էր Սովետական Միության մաս։
ՂԻՀ այժմ ինքնավար խորհրդարանական հանրապետություն է, Ուկրաինայի կազմի մեջ, որը կառավարվում է Ղրիմի սահմանադրության համաձայն և Ուկրաինայի օրենքներով։ Մայրաքաղաքը և հանրապետության կառավարության նստավայրն է Սիմֆերոպոլ քաղաքը, որը գտնվում է թերակղզու կենտրոնում։ Ղրիմի մակերևույթի մակերեսը կազմում է 26 200 կմ², և բնակչությունը, ըստ 2007 թվականի գնահատականների կազմում է 1 973 185 մարդ։


== Հանրաքվե ==
2014 թվականի մարտի 16-ին Ղրիմում անցկացվեց թերակղզու կարգավիճակի շուրջ հանրաքվե։ Ղրիմի Գերագույն խորհուրդը, որը նախաձեռնել էր հանրաքվեն, խոստացել էր ինքնալուծարվել, եթե ընտրողները նախընտրեն Ուկրաինայի մաս մնալ։ Ըստ Ղրիմի նորահայտ իշխանությունների հանրաքվեին մասնակցեց ընտրության իրավունք ունեցող քաղաքացիների 83,1%-ը, իսկ ըստ Ղրիմի Թաթարների Ազգային Մեջլիսի, մասնակցեց բնակչության մոտ 30%-ը։ Արեւմուտքը եւ Ուկրաինայի իշխանությունները չճանաչեցին հանրաքվեն։ Ըստ Ռուսաստանի տվյալների, հանրաքվեի մասնակիցների 96.7%-ը ցանկություն հայտնեց միանալ Ռուսաստանին։


== Տես նաև ==
Ուկրաինայի վարչական բաժանում


== Ծանոթագրություններ ==
Պիլերի

Պիլերի (հուն․՝ Πιλέρι, թուրքերեն՝ Göçeri), փոքր գյուղ Կիպրոսի Հանրապետության Կիրենիայի շրջանում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության կազմում։ 1974 թվականից սկսած գյուղը բնակեցված է թուրքերով, իսկ բնակչությունը կազմում է 228 մարդ։ Տեղակայված է Այոս Էրմոլաոս գյուղից 4 կմ դեպի արևելք։


== Բնակչություն ==


== Ծանոթագրություններ ==
ՈՒԵՖԱ Եվրոպայի Լիգա 2010-2011

«2010-11 ՈՒԵՖԱ Եվրոպայի Լիգան» ՈՒԵՖԱ-ի «Եվրոպայի Լիգայի» 2-րդ մրցաշարն է։ Այն սկսվեց 2010 թվականի հուլիսի 1-ին և կավարտվի 2011 թվականի մայիսին։


== Որակավորման փուլեր ==


=== 1-ին որակավորման փուլ ===


=== 2-րդ որակավորման փուլ ===


=== 3-րդ որակավորման փուլ ===


== Փլեյ-օֆֆ փուլ ==


== Խմբային փուլ ==


==== Խումբ A ====


==== Խումբ B ====


==== Խումբ C ====


==== Խումբ D ====


==== Խումբ E ====


==== Խումբ F ====


==== Խումբ G ====


==== Խումբ H ====


==== Խումբ I ====


==== Խումբ J ====


==== Խումբ K ====


==== Խումբ L ====


== Գրականություն ==
Կանիստրո

Կանիստրո  (իտալերեն՝ Canistro), կոմունա Իտալիայում, գտնվում է Աբրուցո մարզի Լ'Աքվիլա գավառում։
Բնակչությունը կազմում է 1050 մարդ (2005 թվականի տվյալներով)։ Խտությունը՝ 66,54 մարդ/կմ²։ Տարածքը՝ 15,78 կմ²։ Էլեկտրոնային փոստ՝ 67050։ Հեռախոսային կոդ՝ 0863։
Հովհաննես Մկրտիչը հարգվում է որպես կոմունայի հովանավոր սուրբ։ Տոնը նշվում է ամեն տարի օգոստոսի 13-ին և 26-ին։


== Արտաքին հղումներ ==
Բնակավայրի Պաշտոնական կայք (իտալ.)


== Ծանոթագրություններ ==
Ամինա Դիլբազի

Ամինա Փաշա ղիզի Դիլբազի (ադրբ.՝ Əminə Paşa qızı Dilbazi); (դեկտեմբերի 26, 1919(1919-12-26), Ղազախ, Ելիզավետպոլի նահանգ, Ադրբեջանի Ժողովրդավարական Հանրապետություն - ապրիլի 30, 2010(2010-04-30), Բաքու, Ադրբեջան), ադրբեջանական պարուհի, Ադրբեջանական ԽՍՀ ժողովրդական արտիստ (1959);


== Կենսագրություն ==
Ամինա Դիլբազին ծնվել է 1919 թվականիե դեկտեմբերի 26-ին Ղազախում։ Առաջին քայլերը Էմին Դիլբազի բեմական կեղծանունով կատարել է Բաքվի թատրոնում, 1935 թվականին։ Առաջին անգամ նվագել է Ուզեյիր Հաջիբեկովի «Կոլխոզի անապատները» երգը։ 1936-1939 թվականներին եղել է Ադրբեջանի պետական ակադեմիական ֆիլհարմոնիայի երգի և պարի անսամբլի մենակատար։ Հետագայում նա դարձավ պարախմբի ղեկավար։ 1959 թվականին ղեկավարել է Ադրբեջանի Բժշկական ինստիտուտի կողմից ստեղծված «Չինար» ուսանողական պարային խումբը։ 1967 թվականին ստեղծել է «Սեվինճ» աղջիկների համույթ։ 1949 թվականից նա դասավանդում էր Խորեոգրաֆիա դպրոցում։ 1957 թվականին նա նվաճեց ոսկե մեդալ Մոսկվայի 6-րդ ուսանողների և երիտասարդների փառատոնում։ Ամինա Դիլբազին որոշ պարերի հիանալի կատարող է եղել։ Շատ հայտնի է նրա պարերը, ինչպիսիք են «Իննաբի», «Թարաքեմե», «Վաղզալը», «Թուրաջը» և «Նազ էլեմե»։ Ամինա Դիլբազին  մասնակցել է «Լեյլի և Մեջնուն» օպերայի, «Արշին Մալ Ալան» և «Սա չլինի, նա լինի» կատակերգությանների պարերում։ Մահացել է 2010 թվականի ապրիլի 30-ին Բաքվում։
Կոմպոզիտորը Ջովդեթ Հաջիևի կինը էր։


== Կոչումներ ու պարգևներ ==
Ադրբեջանական ԽՍՀ վաստակավոր արտիստ (1954)
Ադրբեջանական ԽՍՀ ժողովրդական արտիստ (1959)
«Իստիկլալ» օրդենը (1999)


== Ֆիլմագրություն ==
Axşam konserti (film, 1948)-(Երեկոյան համերգ)
Arşın mal alan (film, 1965) (Արշին Մալ Ալան)
Əminə Dilbazinin rəqsləri (film, 1961)-(Ամինա Դիլբազիի պարերը)
Tənha bülbülün rəqsi (2003)-(Միայնակ սոխակների պարը)
Xalq Yaradıcılığı Festivalı (film, 1937)-(Ժողովրդական ստեղծագործական փառատոն)
Qəzəlxan (film, 1991)-(Գեզելխան)
Mən mahnı qoşuram (film, 1979)-(Ես երգ եմ գրում)
O olmasın, bu olsun (film, 1956)-(Սա չլինի, նա լինի)
Payız konserti (film, 1962)-(Աշնանային համերգ)
Prima (film, 1992)-(Պրիմա)
Sevinc (film, 1968)-(Սեվինջ)
Ulduz (film, 1964)-(Աստղ)
Zəlimxan dastanı (film, 2007)-(Զելիմխանի դաստանը)


== Ծանոթագրություններ ==
Լեկարսկոե

Լեկարսկոե (ուկրաիներեն՝ Лікарське), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Լեկարսկոե գյուղում բնակվում էր 368 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սան Ջորջո Լուկանո

Սան Ջորջո Լուկանո (իտալերեն՝ San Giorgio Lucano), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 1508 մարդ, բնակչության խտությունը կազմում է 40 մարդ/կմ²։ Զբաղեցնում է 38 կմ² տարածք։ Փոստային ինդեքսն է՝ 75027։ Հեռախոսային կոդը՝ 0835։
Բնակավայրի հովանավորն է համարվում Սան Ռոքոն։ Բնակավայրի տոնը նշվում է օգոստոսի 16-ին։
Ռոբերտ Սքոթ

Ռոբերտ Ֆոլքոն Սքոթ (անգլ.՝ Robert Falcon Scott, հունիսի 6, 1868(1868-06-06)[…], Պլիմուտ, Դևոն, Անգլիա, Մեծ Բրիտանիայի և Իռլանդիայի միացյալ թագավորություն - ենթդ․  մարտի 29, 1912(1912-03-29)[…], Ռոսսի շելֆային սառցադաշտ, Ռոսսի կախյալ տարածք), Մեծ Բրիտանիայի ռազմածովային թագավորական տորմիղի կապիտան, բևեռային հետախույզ, Հարավային բևեռի առաջին հայտնագործողներից մեկը, ղեկավարել է երկու արշավախումբ դեպի Անտարկտիդա՝ «Դիսքավերի» (1901—1904) և «Տեռա Նովա» (1912—1913)։
Երկրորդ արշավախմբի ժամանակ Սքոթը արշավի ևս չորս մասնակիցների հետ հասավ Հարավային բևեռ 1912 թվականի հունվարի 17-ին, սակայն պարզեց, որ իրենց մի քանի օրով գերազանցել է նորվեգացի հետախույզ Ռուալ Ամունդսենը։ Ռոբերտ Սքոթը և նրա ընկերները մահացան հետադարձ ճանապարհին ցրտից, սովից և ֆիզիկական հյուծումից։
Մինչ «Դիսքավերիի» գլխավոր նշանակվելը Սքոթը եղել է վիկտորիանական Անգլիայի խաղաղ պայմանների սովորական ծովային սպա, երբ ծառայության մեջ առաջխաղացման հնարավորությունները խիստ սահմանափակ էին, և փառքի ձգտող սպաները աչքի ըկնելու ցանկացած միջոց էին փնտրում։ Դառնալով արշավախմբի ղեկավար՝ Սքոթը հնարավորություն ստացավ բացառիկ գործունեություն ծավալել, թեպետ բևեռային հետախուզության հանդեպ առանձանահատուկ կիրք չէր տածում։ Կատարելով այդ քայլը՝ նա անքակտելիորեն կապեց իր անունը Անտարկտիդայի հետ, որին անդավաճան կերպով հավատարիմ մնաց իր կյանքի հետագա տասներկու տարիների ընթացքում։
Սքոթը մահից հետո դարձավ Բրիտանիայի ազգային հերոս։ Այդ կարգավիճակը պահպանվեց ավելի քան հիսուն տարի և հավաստվում էր ամբողջ երկրում առկա բազմաթիվ հուշարձաններով։ 20-րդ դարի վերջին քսանամյակում «Տեռա Նովա» արշավախմբի պատմությունը ենթարկվեց որոշ գերագնահատման, հետազոտողների ուշադրությունը կենտրոնանում էր աղետալի վերջաբանի պատճառների վրա, որով ընդհատվել էր Սքոթի և նրա ընկերների կյանքը։ Հասարակության աչքին նա անսասանելի հերոսից վերածվեց բազմաթիվ վիճելի հարցերի առարկայի, որի արդյունքում բարձրացվեցին սուր հարցեր նրա անձնական որակների և իրավասությունների վերաբերյալ։ Այժմ ժամանակակից հետազոտողները Սքոթի կերպարը ամբողջովին դրական են գնահատում՝ ընդգծելով նրա առնականությունը և տոկունությունը՝ ընդունելով թերացումները, սակայն վերագրելով արշավախմբի վերջաբանը առաջին հերթին հանգամանքների անհաջող զուգադիպմանը, մասնավորապես՝ ոչ բարեհաճ եղանակային պայմաններին։


== Ծանոթագրություններ ==
Բանյարիա

Բանյարիա (իտալերեն՝ Bagnaria), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 658 մարդ (2004 թվական)։ Խտությունը կազմում է 40 մարդ/կմ²։ Տարածքը 17 կմ² է։ Փոստային ինդեքս՝ 27050։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 572001
Էլեկտրոնային փոստ՝ info@comune.bagnaria.pv.it
Պաշտոնական կայք՝ http://www.comune.bagnaria.pv.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Աստերոիդների ցանկ (6401-6500)

Աստերոիդների ցանկ (6301-6400)  • Աստերոիդների ցանկ  • Աստերոիդների ցանկ (6501-6600)
 Աստերոիդների ցանկ (6301-6400)  • Աստերոիդների ցանկ  • Աստերոիդների ցանկ (6501-6600)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Լատինական Գրեմմի

Լատինական Գրեմմի (անգլ.՝ Latin Grammy), արվեստի և ձայնագրման գիտության Լատինոամերիկյան ակադեմիայի երաժշտական մրցանակաբաշխություն։ Գոյություն ունի 2000 թվականից և անցկացվում է ամեն տարի։ Համարվում է ժամանակակից լատինոամերիկյան երաժշտական ինդուստրիայի ամենահեղինակավոր մրցանակ։


== Պատմություն ==
Լատինաամերիկյան ակադեմիայի երաժշտական մրցանակաբաշխությունը հիմնադրվել է 1997 թվականին ԱՄՆ-ի ձայնագրման գիտության և արվեստի ազգային ակադեմիայի կողմից։ 2000 թվականի սեպտեմբերի 13-ին կայացել է «Լատինական Գրեմմիի» առաջին մրցանակաբաշխությունը։ Դրա եթերը ցուցադրվել է CBS ալիքով և դարձել է իսպանական լեզվով առաջին հաղորդումը, որը ցուցադրվել է անգլալեզու հեռուստաալիքով լավագույն եթերային ժամին։ 2001 թվականին մրցանակաբշխությունը պլանավորվել է սեպտեմբերի 11-ի վրա, սակայն այն չի կայացել ահաբեկչական հարձակումների պատճառով և տեղափոխվել է հոկտեմբերի վերջ։ 2002 թվականին առաջին անգամ անցկացվել են տնօրենների անկախ խորհրդի ընտրությունները։ 2005 թվականին մրցանակաբշխությունը ցուցադրվել է ոչ թե CBS-ով, այլ իսպանալեզու Univision ալիքով։


== Կատեգորիաներ ==
Ինչպես և «Գրեմմին», Լատինական Գրեմմին տրվում է չորս հիմնական կատեգորիաներում՝

Տարվա ձայնագրում / Record of the Year
Տարվա ալբոմ / Album of the Year
Տարվա երգ / Song of the Year
Լավագույն երաժշտական արտիստ (կամ երաժշտական կոլեկտիվ) / Best New ArtistՄնացած կատեգորիաներում մրցանակները տրվում են ըստ ժանրերի։ 2010 թվականի մրցանակաբաշխության ժամանակ 46 մրցանակ է բաժանվել։


== Լատինական Գրեմմիներ ըստ երկրների ==


== Անցկացման տեղեր ==


== Ծանոթագրություններ ==


== Արտաքին հղումներ ==
Լատինական Գրեմմիի պաշտոնական կայք
Լատինական Գրեմմիի իսպանալեզու պաշտոնական կայք
Լատինական Գրեմմի տերրայով
Լատինական Գրեմմին Latino թերթում
Լատինական Գրեմմին People-ում
Գիմնոկլադուս երկտուն

Գիմնոկլադուս երկտուն (լատ.՝ G. dioicus (Լ.) C. Koch), բակլազգիների ընտանիքի, գիմնոկլադուսի ցեղի բույս։


== Նկարագրություն ==
Տերևաթափ ծառ է, հզոր վրանաձև, նոսր սաղարթով։ Բնի վրա կեղևը մոխրագույն է, խոր ճաքճքված։ Ընձյուղները հաստ են, մազմզուկապատ։ Տերևադասավորությունը հերթադիր է։ Տերևները բարդ են, կրկնակի փետրաձև, 15-50 սմ երկարությամբ, տերևի առանցքն ունի 3-7 զույգ կողմնային ճյուղեր, որոնցից ներքևինները կրում են պարզ տերևիկներ, վերինները՝ 3-7 զույգ բարդ տերևիկներ։ Դրանք ձվաձև են կամ էլիպսաձվաձև, գագաթում սրված, կլոր կամ սեպաձև հիմքով, մինչև 5 սմ երկարությամբ և 4 սմ լայնությամբ, նոր բացված ժամանակ վարդագույն են, ներքևից՝ մազմզուկապատ, կարճկոթունավոր, ամռանը՝ բաց կանաչ, աշնանը՝ բաց դեղնավուն։ Երկտուն բույս է։
Ծաղկաբույլերը ծայրային են, ծաղիկները՝ մինչև 2 սմ երկարությամբ, կանաչասպիտակ, մազմզուկապատ, կիտրոնի բուրմունքով, առէջային ծաղիկները հավաքված են հուրանանման ծաղկաբույլերում, 10-12 սմ երկարությամբ, վարսանդայինները՝ ողկույզանման, ծաղկաբույլերում՝ 25-30 սմ երկարությամբ։ Ունդերը հասնում են 13-20 սմ երկարության, 4-6 սմ լայնությամբ և 1 սմ հաստությամբ, կարճ սրածայր գագաթով, կաշվեկերպ, կպչուն պտղամսով։ Սերմերը գրեթե գնդաձև են, 1-6 սմ երկարությամբ, 1,5 սմ լայնությամբ և 0,9 սմ հաստությամբ, մուգ դարչնագույն, թեթևակի փայլով։ Ծաղկում է հունիսի սկզբին, պտուղները հասունանում են հոկտեմբերին։
Պտղաբերում է 10 տարեկանից։ Առաջացնում է խոր գնացող արմատային համակարգ։ Տալիս է առատ արմատային և բնային մացառներ։ Բազմանում է սերմերի, ինչպես նաև 34 արմատային մացառների միջոցով։ Տերևները բացվում են մայիսի կեսերին։ Լավ մեղրատու է, մեղրը կիտրոնի բուրմունք ունի։ Երիտասարդ տարիքում հարաբերական ստվերատար է։ Հետագայում դառնում է լուսասեր։ Խոնավասեր է, սակայն լավ է տանում ժամանակավոր երաշտը։ Ցրտադիմացկուն է. դիմանում է մինչև —40 °C-ի սառնամանիքին։


== Տարածվածություն ==
Տարածված է Հյուսիսային Ամերիկայի հյուսիսում՝ Նյու Յորքից մինչև Միննեսոտի, արևմուտքում՝ մինչև Նեբրասկա և հարավում՝ մինչև Արկանզաս ու Թեննեսի։ Աճում է անտառներում, սննդանյութերով հարուստ, հզոր, բավարար խոնավ հողերում։ Հայաստանում մշակության մեջ հազվադեպ է հանդիպում։ Երևանում լավ է հարմարվել արտաքին պայմաններին, առատորեն ծաղկում և պտղաբերում է, առատ արմատային մացառներ է տալիս։ Լավ է աճում նաև Վանաձորում։ Այլ վայրերում չի հանդիպում։ Հեռանկարային է միջին և բարձր լեռնային շրջանների համար։


== Կիրառություն ==
Էկոլոգիական խումբը' XI 1բ։ Մշակության հավանական շրջանները 1 —32:


== Ծանոթագրություններ ==
Կորդելիա (արբանյակ)

Կորդելիա (անգլ.՝ Cordelia), Ուրան մոլորակին ամենամոտ արբանյակն է, հայտնաբերվել է «Վոյաջեր-2» ԱՄԿ-ի լուսանկարների վրա 1986 թվականին։ Այն ստացել է S/1986 U 7 ժամանակավոր անվանումը, այդ ժամանակից այլևս չէր դիտվել, մինչև «Հաբլ» աստղադիտակով համապատասխան լուսանկարի ստանալը 1997 թվականին։ 
Իր անվանումը ստացել է Շեքսպիրի Լիր Արքա պիեսի կերպարի անունից։ 
Նույնպես նշանակվում է Ուրան VI:
Բացի ուղեծրից, շառավղից և երկրաչափական ալբեդոից Կորդելիայի մասին գործնականորեն ոչինչ հայտնի չէ։ «Վոյաջեր-2» փոխանցած լուսանկարների վրա Կորդելիան երևում է որպես երկարավուն մարմին, իր հիմնական առանցքով ուղղված դեպի Ուրանը։ Նրա լայնության հարաբերությունը երկարությանը կազմում է 0,7 ± 0,2։ 
Կորդելիան կատարում է «հովիվ արբանյակի» դեր Ուրանի Էպսիլոն օղակի համար։ Կորդելիայի ուղեծիրը գտնվում է Ուրանի սինքրոն ուղեծրի ներսում, որի հետևանքով այս արբանյակի ուղեծիրը աստիճանաբար իջնում է։


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Կորդելիայի տեղեկաքարտը ՆԱՍԱ-ի Արեգակնային համակարգի հետազոտություններ կայքում Archived 2007-06-09 at the Wayback Machine.
Ուրանի հայտնի արբանյակները (Սքոթ Շեփարդ)
Կոնյա Լիոն

Կոնյա Լիոն (ֆր.՝ Cognat-Lyonne), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Էսկյուրոլ կանտոնի կազմի մեջ։ 
Համայնքի INSEE կոդ՝ 03080։


== Բնակչություն ==
Համայնքի բնակչությունը 2008 թվականին կազմում էր 636 մարդ։


== Տնտեսություն ==
2007 թվականի տվյալներով 399 աշխատունակ տարիքի մարդկանցից (15-64 տարեկան) 301-ը տնտեսապես ակտիվ էին, 98-ը անգործունակ (ակտիվության ցուցանիշը 75,4 %, 1999 թվականին եղել է՝ 75,5 %)։ 343 աշխատունակ բնակիչներից 275-ը աշխատում էին (151 տղամարդ և 124 կին), անաշխատանք էին 26-ը (6 տղամարդ և 20 կին)։ 98 անգործունակ մարդկանցից 34-ը աշակերտներ կամ ուսանողներ են, 36-ը թոշակառու, 28-ը անաշխատունակ էին այլ պատճառներով։


== Տեսարժան վայրեր ==
Սենտ Ռադեգոնդ ռոմանական եկեղեցի՝ XII դար
Լյոն շատո՝ XVIII դար
Ռիլյա դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոնյա Լիոն» (ֆրանսերեն)։ Արխիվացված օրիգինալից 2012-09-30-ին։ Վերցված է 2012-7-27 
«Կոնյա Լիոն» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Սանտա Մարիա դի Ժետիբա

Սանտա Մարիա դի Ժետիբա (պորտ.՝ Santa Maria de Jetibá), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Սանտա Թերեզայի գավառի կազմի մեջ։ Բնակչությունը կազմում է 41.015 մարդ՝ 2020 թվականի տվյալներով։ Գրավում է 735,552 կմ2 տարածք։ Բնակչության միջին խտությունը՝ 44,7 մարդ/կմ²։ Համայնքի բնակիչների մեծ մասը պոմերանյան կամ գերմանական ծագում ունեն։


== Պատմություն ==
Քաղաքը հիմնադրվել է 1988 թվականի մայիսի 6-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 151.245.285,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.882,50 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,824 (տվյալները՝ ՄԱԿ-ի զարգացման ծրագրի)։


== Կլիմա ==


== Ծանոթագրություններ ==
Պետրովսկոե (գյուղ, Դվուրեչենսկի շրջան)

Անվան այլ կիրառումների համար տե՛ս՝ ՊետրովսկոեՊետրովսկոե (ուկրաիներեն՝ Петрівське), գյուղ Ուկրաինայի Խարկովի մարզի Դվուրեչենսկի շրջանում։ Հիմնադրվել է 1943 թվականին։
2001 թվականի տվյալներով Պետրովսկոե գյուղում բնակվում էր 17 մարդ։ Բնակավայրը զբաղեցնում է 0,326 կմ² տարածք։ Բնակչության խտությունը կազմում էր 52,15 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռադիոֆոբիա

Ռադիոֆոբիա՝ նյարդահոգեբուժական, մարմնային, ֆիզիոլոգիական խանգարումների համալիր, երբեմն դժվարությամբ բուժվող, որը դրսևորվում է տարբեր իոնացնող ճառագայթումների  և էլեկտրամագնիսական ճառագայթումների նկատմամբ չհիմնավորված վախի տեսքով.:
Տերմինը օգտագործվում է ինչպես ամենօրյա կյանքում, (հատկապես Չեռնոբիլի ատոմակայանի վթարց հետո), այնպես էլ մասնագետների կողմից։
Ըստ ռադիոֆոբիայի հետազոտողների, այդ երևույթը առաջացել է ճառագայթման բացահայտումից ավելի ուշ և կապված է «Սառը պատերազմի» դարաշրջանի տեղեկատվական քարոզարշավի հետ։
Ռադիոֆոբիայի առաջացումը դիտվում է որպես փսիխոգեն ազդեցություն, որը ուղղակիորեն կապված չէ իոնացնող ճառագայթումների իրական ազդեցության աստիճանի կամ չիոնացնող Էլեկտրամագնիսական դաշտի հետ։ Ինչպես հայտնի է առողջությանը վնաս կարող է հասցնել մի քանի զիվերտ դոզան, իսկ ռադիոֆոբիան հանդիսանում է վախը փոքր դոզաներից։
Ռադիոֆոբիան չպետք է շփոթել ճառագայթման  իրական հատկանիշների հետ։ Երբեմն դիֆերենցիալ ախտորոշում կատարելը հեշտ չէ, քանի որ ռադիոֆոբիայի շատ հատկանիշներ հիմնականում իմունիտետի ճնշումները մոտ են ճառագայթային վնասվածքների ախտանիշներին։


== Ռադիոֆոբիա և Չեռնոբիլ ==
Նախկին ԽՍՀՄ-ում շատ հիվանդներ, ովքեր տուժել էին Չեռնոբիլի ատոմակայանի վթարից, բնորոշվել են «ռադիոֆոբիա» տերմինով, որը մտցվել էր 1987 թվականին Լ. Ա. Իլինի և Օ. Ա. Պավլովսկու կողմից՝ «Չեռնոբիլի ատոմակայանի վթարի ճառագայթային հետևանքները Խորհրդային միությունում և  դրանց ազդեցության մեղմացման համար կիրառվող միջոցները» հաղորդագրության մեջ։ Մի շարք հետազոտողների կարծիքով դա բացասական դեր խաղաց աղետից տուժողների վերականգնման համար։


== Ծանոթագրություններ ==


== Արտաքին հղումներ ==
Радиотревожность, радиофобия, эмоциональный стресс Archived 2007-07-08 at the Wayback Machine..
Истоки и смысл психоза радиофобии Archived 2005-09-13 at the Wayback Machine..
Н. Мормуль. «Тотальная ложь»(չաշխատող հղում).
Д/ф «Радиофобия» (Spain/USA/Ukraine, 2006) Archived 2018-05-19 at the Wayback Machine..
ՖԻՖԱ 100

ՖԻՖԱ 100 ցանկը համաշխարհային համբավ ունեցող բրազիլիացի հարձակվող Պելեի ընտրությունն է «ներկայումս ապրող մեծագույն ֆուտբոլիստներ» կատեգորիայում։ Ցանկը հրապարակվեց 2004 թվականի մարտի 4-ին Լոնդոնի գալա արարողությունում, որը նվիրված էր ՖԻՖԱ-ի հիմնադրման հարյուրամյակին։


== Ցանկ ==
Խաղացողները, որոնք ցանկը կազմելու պահին չէին ավարտել ֆուտբոլային կարիերան, նշված են աստղանիշով(*)։
Խաղացողները, որոնք դեռևս խաղում են, գրված են շեղատառով։


=== Անգլիա ===


=== Արգենտինա ===


=== Բելգիա ===


=== Բրազիլիա ===


=== Բուլղարիա ===


=== Գանա ===


=== Թուրքիա ===


=== Լեհաստան ===


=== ԽՍՀՄ ===


=== Հունգարիա ===


=== Չեխիա ===


=== Ուկրաինա ===


== Արտաքին հղումներ ==
The FIFA 100
Ջրահարսը (ֆիլմ, 2017)

«Ջրահարսը» (անգլ.՝ The Little Mermaid, բառացի՝ «Փոքրիկ ջրահարսը»), 2017 թվականի արկածային ֆիլմ-ֆենտեզի, որը նկարահանվել է Հանս Քրիստիան Անդերսենի համանուն հեքիաթի մոտիվներով ռեժիսորներ Քրիս Բուշարի ու Բլեյք Ջ. Հարիսի կողմից։


== Սյուժե ==
Մանկության տարիներին Էլլին լսել է ջրահարսի մասին հեքիաթը։ Երբ նա մեծանում է, եղբոր՝ թղթակից Քեմի հետ մեկնում է որոնելու հեքիաթային կերպարին։ Թափառաշրջիկ կրկեսն իր ներկայացումներում ցուցադրում է ջրահարսի, և Քեմը մտադրվում է նրա մասին ռեպորտաժ պատրաստել։ Ջրահարսն առաջին հայացքից թվում է սովորական աղջիկ, սակայն նրա բարի սիրտը փորձում է գողանալ չար կախարդը։


== Դերերում ==
Ուիլյամ Մոուզլի – Քեմ Հարիսոն, թղթակից
Լորետո Պերալտա – Էլլի, որբ, Քեմի կրտսեր քույրը
Փոփփի Դրեյթոն – Էլիզաբեթ, ջրահարս
Արմանդո Գուտերեզ – Լոք, կախարդ, որն ստեղծել է ջրահարսին
Շիռլի Մաքլեյն – Էլոիզա
Դայան Քերոլ
Ուիլյամ Ֆորսայթ
Ջինա Գերշոն
Մելիսա Քոլազո


== Արտադրություն ==
Ֆիլմի նկարահանումներն անցկացվել են 2016 թվականին Ջորջիայում (ԱՄՆ)։
Թրեյլերը թողարկվել է 2017 թվականի մարտին և ունեցել ավելի քան 30 մլն դիտում երկու շաբաթում։
2017 թվականի մայիսին պաշտոնապես հայտարարվել է, որ ֆիլմը թողարկվելու է 2017 թվականի ամռանը։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-02-18 at the Wayback Machine.
Movie Casting Update: Michael B. Jordan Takes the Crown, Poppy Drayton Is the Next ‘Little Mermaid’
Էդվարդ Հիթ

Էդվարդ Հիթ (անգլ.՝ Edward Richard George Heath, հուլիսի 9, 1916(1916-07-09)[…], Բրոդսթերս, Թանեթ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն - հուլիսի 17, 2005(2005-07-17)[…], Սոլսբերի, Wiltshire, Ուիլտշիր, Հարավարևմտյան Անգլիա, Անգլիա, Միացյալ Թագավորություն)՝ բրիտանացի պահպանողական քաղաքական գործիչ, դիվանագետ։ 
1959 թվականից մինչև 1964 թվականը նախարարական պաշտոններ է զբաղեցրել պահպանողական կառավարություններում։ 1965 թվականից՝ պահպանողականների կուսակցության ղեկավար, 1970-1974 թվականներին՝ վարչապետ։ Վարել է արմատական տերությունների ռազմաքաղաքական խմբավորումների ամրապնդման քաղաքականություն։


== Ծանոթագրություններ ==
Ռոլանդո Ռիվի

Ռոլանդո Ռիվի, լրիվ անունը՝ Ռոլանդո Մարիա Ռիվի  (իտալերեն՝ Rolando Rivi,  հունվարի 7, 1931(1931-01-07), Կաստելարանո, Ռեջիո Էմիլիա, Էմիլիա Ռոմանիա, Իտալիայի թագավորություն - ապրիլի 13, 1945(1945-04-13), Մոնկո, Պալագանո, Մոդենա (գավառ), Էմիլիա Ռոմանիա, Իտալիայի թագավորություն), կաթոլիկական երանելիներից, նահատակ, սեմինարիստ, սպանվել է իտալացի պարտիզանների կողմից։


== Կենսագրություն ==
1942 թվականի աշնանը Ռիվին ընդունվեց սեմինարիա, 1944 թվականին ստիպված եղավ թողել կրթությունը՝ գերմանական շրջափակման պատճառով։ Տուն վերադառնալով, Ռոլանդո Ռիվին, չնայած ամերիկյան հակակղերական տրամադրվածությանը, նա շարունակեց կրել փարաջա։ 1945 թվականի  ապրիլի 10-ին իտալացի պարտիզանները առևանգեցին նրան։ Երեք օր տանջվելուց և ծաղրվելուց հետո գնդակահարվել է Պալագանոի մոտակայքում գտնվող անտառում։ Ապրիլի 14-ին նրա հարազատները տարել են դիակը և թաղել Մոնկոյում։
1945 թվականի մայիսի 20-ին Ռոլանդո Ռիվիի մարմինը վերաթաղել են Սուրբ Վալենտինի եկեղեցու մոտ։ 1997 թվականի հունիսի 26-ին Ռիվիի մասունքները տեղեոխեցին հենց Սուրբ Վալենտինի եկեղեցու մեջ։


== Փառաբանում ==
2006 թվականի հունվարի 7-ին Մոդենի արքեպիսկոպոսությունը սկսեց նրա սրբադասությունը։ 2012 թվականի մայիսին վատիկանի միաբանությունը Ռոնալդո Ռիվիի մահը ճանաճեց, որպես նահատակություն։ 2013 թվականի մարտի 28-ին Սրբերի դասակարգման միաբանությունը ճանաճեց նրա նահատակ լինելը և նրան համարեց «Աստծո ծառա»։
2013 թվականի հոկտեմբերի 5-ին Սուրբ Աթոռի ներկայացուցիչ կարդինալ Անջելո Ամատոն սուրբ պատարագի ժամանակ հայտարարեց Ռիվիի սրբադասման մասին, որը տեղի էր ունենում Մոդենի սպրոտի դպրոցում։


== Ծանոթագրություններ ==


== Գրականություն ==
Mino Martelli, Una guerra e due resistenze, 1940—1946. Opere e sangue del clero italiano e in particolare romagnolo emiliano nella guerra e nella resistenza su due fronti, Bari, Edizioni Paoline, 1976.
Paolo Risso, Rolando Rivi, un ragazzo per Gesù, Camposampiero, Edizioni Del Noce, 1997. ISBN 88-86115-85-7. Consultabile on line.
Emilio Bonicelli, Il sangue e l’amore. Romanzo, Milano, Jaca Book, 2004. ISBN 88-16-30403-0.
Roberto Beretta, Storia dei preti uccisi dai partigiani, Casale Monferrato, Piemme, 2005. ISBN 88-384-8459-7.
Emilio Bonicelli, Rolando Rivi seminarista martire (prefazione di Luigi Negri), Camerata Picena, Shalom, 2010. ISBN 978-88-8404-220-0.


== Արտաքին հղումներ ==
Италия: причислен к лику блаженных 14-летний семинарист, убитый партизанами в 1945 году
Индекс святых (իտալ.)
Rolando Rivi sarà beato. Ecco la storia del seminarista quattordicenne freddato da mano partigiana (իտալ.)
Destroyed

Destroyed Մոբիի տասներորդ հավաքածուն է, որը լույս է տեսել 2011 թվականի մայիսի 13-ին։ Մոբին նշում է, որ սկավառակի կազմի հեղինակը հենց ինքն է։ Այն նկարվել է Նյու Յորքի օդանավակայանում. երբ նա սպասում էր իր չվերթին, վազող տողի վրա հայտնվում է մի նախադասություն՝ Unattended luggage will be destroyed, որը թարգմանաբար նշանակում է՝ եթե մարդիկ տեր չկանգնեն իրենց ուղեբեռին, ապա այն կոչնչացվի։


== Երգացանկ ==


=== Սկավառակ 1 ===


=== Սկավառակ 2 (բոնուս) ===


== Չարթեր ==
Էմիթվիլի սարսափը (ֆիլմ, 2005)

«Էմիտվիլի սարսափը», 2005 թվականի սարսափ ֆիլմ, նկարահանված Էնդրյու Դուգլասի կողմից, Ռայոն Ռեյնոլդսի և Մելիսոս Ջորջի հետ գլխավոր դերերում։ Թրիլլերի 1979 թվականի նորացված տարբերակը, որը նկարահանվել է Ջեյ Էնսոնի նույնանուն վեպի հիման վրա, իր հերթին հիմնված է իրական դեպքերի վրա՝ կապված Լաթսի ընտանիքի հետ, որոնց մեջ նրանք պատմում են այն մասին, թե ինչ է պատահել նրանց հետ, երբ նրանք 1975 թվականին տեղապոխվել են Էմիտվիլ՝ հենց այն Օուշեն Ավենյույում գտնվող առանձնատունը, որտեղ 1974 թվականի նոյեմբերին Ռոնալդ Դեֆեոնը–կրտսերը գնդակահարեց իր ընտանիքի բոլոր անդամներին։


== Սյուժե ==
1974 թվականի նոյեմբերի 14-ին ոստիկանության բաժանմունքը սարսափելի ահազանգ ստացավ՝ Դեֆեո ընտանիքի վեց անդամներ սպանվել էին իրենց մահճակալներում։ Ռոնալդ Դեֆեոնը–կրտսերը ընդունեց իր մեղքը ծնողների, եղբայրների սպանության մեջ և բացատրեց, որ ինչ–որ ձայներ նրան դրդում էին սպանության։
Մեկ տարի անց Ջորջ և Քեյթի Լաթսերը իրենց երեխաների հետ տեղապոխվում են այդ առանձնատուն, այն հույսով, որ նրանց նվիրական երազանքը կատարվել է։ Բայդ նրանք դեռ չէին գիտակցում, որ նրանց երջանկություն սարսափելի դիվային ուժի վտանգի տակ է, որը ի զորու է ոչնչացնել այն։ Սարսափը կրկին պատում է Էմիտվիլը։


== Ծանոթագրություններ ==
Զալդորֆ Զուրհայմ

Զալդորֆ Զուրհայմ  (գերմ.՝ Saaldorf-Surheim), կոմունա Գերմանիայի Բավարիա երկրամասի Բերխտեսգադեն շրջանում։
Բնակչության թվաքանակը՝ 5281 մարդ (ըստ 2010 թվականի դեկտեմբերի 31-ի տվյալների) ։ Տարածքը՝ 39,09 քառ. կմ։ Պաշտոնական կոդ՝ 09 1 72 130։


== Ծանոթագրություններ ==


== Արտաքին հղումներ ==
Պաշտոնական էջ
Լանթանիդներ

Լանթանիդներ (լանթան և հունարեն՝ еidos - կերպար, տեսակ), լանթանոիդներ, լանթանից հետո 58-ից մինչև 71 կարգահամարով 14 քիմիական տարրերից կազմված ընտանիք, որոնք տեղաբաշխված են պարբերական համակարգի 6-8-րդ պարբերության մեջ։


== Ընդհանուր բնութագիր ==
Լանթանիդները բաժանվում են երկու ենթախմբի. 

ցերիումային (ներառնում է ցերիումը՝ Ce, պրազեոդիմը՝ Pr, նեոդիմը՝ Nd, պրոմեթիումը՝ Pm, սամարիումը՝ Sm, եվրոպիումը՝ Eu),
իտրիումային (ներառնում է գադոլինիումը՝ Gd, տերբիումը՝ Tb, դիսպրոզիումը՝ Dy, հոլմիումը՝ Ho, էրբիումը՝ Er, թուլիումը՝ Tm, իտերբիումը՝ Yb, լուտեցիումը՝ Lս)։


== Հատկություններ ==
Լանթանիդների հատկություններով նրանց նման սկանդիումը, իտրիդիումը ու լանթանը առաջացնում են հազվագյուտ հողային տարրերի խումբը (ՀՀՏ)։ Այդ անվանումը բացատրվում է նրանով, որ բոլոր այդ տարրերը բնության մեջ հազվադեպ են հանդիպում և տալիս են դժվարահալ ու ջրում անլուծելի օքսիդներ՝ հին տերմինաբանությամբ՝ «հողեր»։ Հազվագյուտ հողային տարրերը մտնում են պարբերական համակարգի 3-րդ խմբի կողմնակի ենթախմբում։
Քիմիական հատկություններով լանթանիդները նման են իրար։ Դա բացատրվում է նրանց ատոմների էլեկտրոնային թաղանթների կառուցվածքով։ Միջուկի լիցքի մեծացման հետ արտաքին էլեկտրոնային երկու թաղանթների կառուցվածքը չի փոփոխվում, քանի որ կատարվում է արտաքին 3-րդ թաղանթի էլեկտրոններով 4f մակարդակի լրացում։


=== Լանթանիդների գույները ջրային լուծույթներում ===


== Ծանոթագրություններ ==


== Գրականություն ==
James E. Huheey: Anorganische Chemie, 1. Auflage, de Gruyter, Berlin 1988, ISBN 3-11-008163-6, S. 873–900.
Norman N. Greenwood, Alan Earnshaw: Chemie der Elemente, 1. Auflage, VCH, Weinheim 1988, ISBN 3-527-26169-9, S. 1571–1600.
dtv-Atlas zur Chemie 1981, Teil 1, S. 216–221.
Չոր նավանորոգարան

Չոր նավանորոգարան, անշարժ նավանորոգարանի տեսակ է, որտեղ նավը սովորաբար տեղադրվում է հարակից ջրատարածության մակարդակից ցածր։
Հատուկ կառուցվածքի ջրավազան է՝ ջրատարածությունից անջատված, ջուր հանելու կամ ցնելու հնարավորությամբ, անջրանցիկ փակաղակով՝ բատոպորտով։ Պատմականորեն առաջին տիպի չոր նավանորոգարանը հիշատակվում է Պտղոմեոսյան Եգիպտոսում։ Ամենամեծ ժամանակակից չոր նավանորոգարանները 1000 մետրից ավելի ընդհանուր երկարություն ունեն և թույլ են տալիս  մի քանի նավեր՝ հիմնականում սուպերտանկերներ սպասարկել։
Նավանորոգարանի խցիկը ամենից հաճախ երկաթբետոն է, թեև կան քարե և նախկինում Փայտե կառույցներ։ Հատակին կան հենարաններ՝ ողնափայտի բլոկներ և այլ հարմարանքներ, նավը նավանորոգարանում ամրացնելու համար։ Պատերը հարմարեցված են նավիրանի հիմնականում ստորջրյա հատվածի վրա աշխատողների մուտքի համար։ Նրանք կարող են ունենալ աստիճանավոր ձև կամ հագեցած լինել փայտամածով։ Նավանորոգարանում կան մեխանիկական սարքավորումներ՝ կռունկներ, ճախարակներ, պոմպեր, ջրահեռացման համակարգեր և այլն։
Նավը չոր նավանորոգարան մուտք գործելու համար բացվում է բատաբորտը, նավանորոգարանում ջրի մակարդակը հավասարվում է ջրատարածության հետ, նավի դիրքը կարգավորվում է ճախարակների օգնությամբ բերվում են նախապես որոշված դիրքի և ուղղում պատրաստված հենարանների վրա։ Դրանից տեղաշարժը կարող է վտանգավոր դեֆորմացիաներ առաջացնել, երբ նավը վայրէջք է կատարում հենարանների վրա։ Հավասարեցումից հետո բատոպորտը փակվում է, և ջուրը խցիկից դուրս է մղվում էլեկտրական պոմպերով։
Հեռանալու համար  նավանորոգարանը բնական ճանապարհով լցվում է ջրատարածությունից, և նավը բարձրանում է վեր։ Երբ նավանորոգարանում ջրի մակարդակը հավասարվում է ջրատարածքի մակարդակի հետ, բատաբորտը բացվում է, ինչը հնարավորություն է տալիս նավին դուրս գալ նավանորոգարանից։


== Ծանոթագրություններ ==
Սերդյուկի (այլ կիրառումներ)

Սերդյուկի, կարող է վերաբերել՝

Սերդյուկի - գյուղ, Ուկրաինայի Ժիտոմիրի մարզի Օլևսկի շրջանում
Սերդյուկի - գյուղ, Ուկրաինայի Պոլտավայի մարզի Պոլտավայի շրջանում